El Giza – arabų statytas miestas, vakariniame Nilo krante, dabar tapęs Kairo dalimi. Čia yra viena didžiausių antikos pasaulio įžymybių. Ši vietovė tyrinėjama nuo 1798 m. – 1800 m. Napoleono surengtos karinės ir mokslinės ekspedicijos. Pirmojoje XX a. pusėje ji ištirta išsamiai. Už šlovę Gizos vietovė dėkinga piramidėms ir Didžiajam Sfingsui, arabiškai vadinamam Anu el – Holu (Siaubo Tėvu).